open-index/open-wikipedia-markdown huggingface dataset:
Rakytie (sedlo)

**Sedlo Rakytie** () je priesmyk v pohorí Lúčanská Malá Fatra, nad obcou Strečno. Nachádza sa v severnej časti pohoria, medzi vrchmi Rakytie () a Grúň (). Lokalitou prechádza Medzinárodná diaľková turistická trasa E3.

## Doprava
V minulosti viedla sedlom stará cesta od Strečnianskeho hradu do Vrútok, ktorá obchádzala nebezpečné a často nezjazdné úseky popri Váhu. Skalnato-blatisté podložie s veľkým stúpaním však veľmi obmedzovalo priechodnosť aj touto cestou, preto sa využívala len v nevyhnutných prípadoch. V súčasnosti vedie zo Strečna pohodlná asfaltová cesta až do sedla, ktorú využívajú cykloturisti a lesní pracovníci. Zo sedla vedie odbočka na blízky rovnomenný vrch.

## Prístup
* po  značke asfaltovou cestou zo Strečna s pokračovaním do sedla Javorina a na hlavný hrebeň.

## Referencie

## Zdroj
* Malá Fatra – Martinské hole, Letná turistická mapa 1:50 000'', Vojenský kartografický ústav, š.p., Harmanec, 2000

Kategória:Sedlá v Lúčanskej Fatre
Kategória:Sedlá Malej Fatry
Kategória:Strečno (obec)
Kategória:Geografia okresu Žilina
Galaktický rok

[thumb|Umelecké znázornenie našej Galaxie s vyznačením polohy Slnka a [slnečná sústava|slnečnej sústavy]]
**Galaktický rok** je doba, ktorú potrebuje Slnko na jeden obeh okolo stredu našej galaxie. Dĺžka tejto doby sa odhaduje na 225 až 250 miliónov pozemských rokov. 

## Časová os udalostí vo vesmíre a na Zemi vyjadrená v galaktických rokoch
V tomto zozname sa 1 galaktický rok rovná 225 miliónom pozemských rokov.
* približne −38,6 až −38,4 galaktických rokov – Veľký tresk
* okolo −2 galaktických rokov – vznik našej Galaxie 
* 0 galaktických rokov – vznik Slnka
* 3 galaktické roky – vznik oceánu na Zemi
* 4 galaktické roky – prvotné mikroorganizmy
* 7 galaktických rokov – prvé prokaryoty
* 14 galaktických rokov – prvné eukaryoty
* 18 galaktických rokov – prvé mnohobunkové organizmy, ediakarska explózia
* 18 galaktických rokov – Kambrická explózia
* 19,3 galaktických rokov – Veľké permské vymieranie
* 20,2 galaktických rokov – Vymieranie na konci kriedy
* 20,4432 galaktických rokov – vznik moderného človeka
* 20,44443276 galaktických rokov – stavba pyramíd (2630 pred Kr.)
* 20,44444444 galaktických rokov – prelom letopočtu
* 20,44445107 galaktických rokov – objav Ameriky (1492)
* 20,44445289 galaktických rokov – začiatok 20. storočia
* 20,44445319 galaktických rokov – (Apollo 11) (1969)
* 20,44445333 galaktických rokov – prelom tisícročia (2001)
* 20,44445338 galaktických rokov – súčasnosť (2011)
* 21 gl (galaktických rokov) – rok 125 000 000
* 22 gl – rok 350 000 000
* 40,888 gl – Slnko končí život ako červený obor
* 1000 gl – rok 220 400 000 000

## Referencie


## Zdroj

Kategória:Jednotky času
Romaneto

**Romaneto** je literárny epický žáner. Má kratší rozsah, dramatický dej s výraznou pointou. Hlavnou myšlienkou romaneta býva rozpor medzi tajomnými javmi a ich vedeckým vysvetlením. V českej literatúre romaneto zaviedol Jakub Arbes. Autorom jeho názvu je však Jan Neruda. V medzivojnovom období 20. storočia písal v tomto žánri Ladislav Klíma (napr. *Utrpenie kniežaťa Sternenhocha*) a Vítězslav Nezval (napr. Karneval). Podobný literárny štýl existoval už dlhšie v zahraničí, kde sa nazýval *poviedky s tajomstvom*.

Romaneto je novela, ktorá sa vyznačuje napínavým dejom s fantastickými alebo detektívnymi prvkami. Jeho súčasťou je zdanlivo nepochopená záhada, ktorá je v závere racionálne vysvetlená. 

Iná definícia hovorí, že romaneto je próza na hranici románu a novely. Rovnako ako pre novelu je pre ňu charakteristická tendencia k pointovanosti, menší počet postáv a subjektívny rozprávač. Rovnako ako román obsahuje však rozsiahle faktografické, úvahové a vysvetľujúce pasáže. Podstatné sú protiklady dokumentárnosti a fikcie, konkrétnosť miesta a času a zároveň fantastický dej.

## Zdroj

Kategória:Literárne žánre
Majstrovstvá Európy v hádzanej

[náhľad|Radosť [Francúzske národné hádzanárske mužstvo|Francúzov po víťazstve vo finále ME mužov 2010]]
**Majstrovstvá Európy v hádzanej** je najvyššie európske podujatie národných družstiev v hádzanej, ktoré organizuje Európska hádzanárska federácia (EHF). Jeho história siaha do roku 1994, kedy sa v Portugalsku, resp. Nemecku konali prvé majstrovstvá Európy mužov, resp. žien. Odvtedy prebiehajú nepretržite s 2-ročnou periodicitou. Najviac víťazstiev zaznamenali  v mužskej a  v ženskej kategórii.

Majstrovstvá tiež slúžia ako kvalifikácia európskych družstiev na majstrovstvá sveta a hádzanársky turnaj Letných olympijských hier.

## Muži
### Zoznam

### Medailová bilancia družstiev

### Účasť družstiev na ME mužov
(do 2026)

## Ženy
### Zoznam

1 Pôvodne sa ME 2012 mali konať v Holandsku, ktoré sa ale v júni 2012 vzdalo usporiadateľstva.

### Medailová bilancia družstiev

### Účasť družstiev na ME žien
(do 2024)

## Pozri aj
* Majstrovstvá sveta v hádzanej mužov
* Majstrovstvá sveta v hádzanej žien
* Challenge trophy EHF

## Iné projekty

## Externé odkazy
* Oficiálna stránka Európskej hádzanárskej federácie 
* Majstrovstvá Európy na stránke ehf-euro.com  

## Zdroje
* Majstrovstvá Európy v hádzanej na stránke todor66.com 
* Majstrovstvá Európy v hádzanej na stránke the-sports.org  
* Majstrovstvá Európy na hádzanárskom portáli handballdaten.de
Gól

thumb|futbalový brankár nedokázal zabrániť gólu
**Gól** po anglicky (goal) je označenie spôsobu skórovania vo viacerých športoch.Ten tím ktorý dá viac gólov vyhráva zápas. Môže tiež označovať fyzickú štruktúru alebo oblasť hracej plochy, kde dôjde ku skórovaniu.

Gól je v mnohých športoch jedinou metódou bodovania a výsledné skóre je preto vyjadrované v množstve gólov. Takéto vyjadrenie sa používa napríklad vo futbale, hokeji, florbale,póle, hádzanej alebo lakrose. V iných športoch môže existovať viacero spôsobov ako dosiahnuť vyššie skóre a dať gól môže byť len jednou z nich. Rôzne spôsoby skórovania sú potom inak bodovo ohodnotené.

Kategória:Športová terminológia
Lovendegem

**Lovendegem** je belgická obec vo Flámskom regióne v provincii Východné Flámsko.

## Obyvateľstvo
Obec má približne 9&nbsp;428 obyvateľov (2010). 

## Časti obce

Od 1. januára 1977 obec Lovendegem pozostáva z týchto častí (bývalých obcí):

*Lovendegem 
*Vinderhoute

## Referencie


## Iné projekty

## Externé odkazy
* Oficiálne stránky mesta

Kategória:Obce vo Východnom Flámsku
Abaco

**Abaco** môže byť:
*skupina ostrovov v Bahamách, pozri Abaco (Bahamy)
*webový prehliadač, pozri Abaco (webový prehliadač)
*Abaco-Orchester
*Dall’Abaco
Abaco (Bahamy)

thumb|Satelitná snímka bahamských ostrovov
thumb|Mapa ostrovov Abaco
thumb|Maják v meste Hopetown
**Abaco** je súhrnný názov niekoľkých koralových ostrovov ležiacich v severozápadnej časti súostrovia Bahamy v Karibskom mori, ktoré spoločne zaujímajú rozlohu :
**Great Abaco* – najväčší z ostrovov,  dlhý a  široký, 8 tisíc obyvateľov
* Little Abaco
* Wood Cay
* Elbow Cay
* Lubbers Quarters Cay
* Green Turtle Cay
* Great Guan Cay
* Castaway Cay
* Man-o-War Cay
* Stranger's Cay
* Umbrella Cay
* Great Stirrup Cay
* Walker's Cay
* Little Grand Cay
* Moore's Island
* Sandy Point

Administratívne sa ostrovy Abaco delia na 5 oblastí (sú súčasťou celkovo 31 bahamských oblastí):
* North Abaco
* Central Abaco
* South Abaco
* Moore's Island
* Hopetown

## Mestá a obyvateľstvo
Mestá, ktoré na ostrovoch môžeme nájsť sú:
* Marsh harbour (najväčší)
* Hopetown
* Treasure Cay
* Coopers Town
* Cornishtown

Počet obyvateľov (v roku 2000) dosiahol hranicu 14 000. Ostrov Great Abaco je tretí najľudnatejší ostrov celých Bahamských ostrovov. Etnické skupiny obyvateľstva sú vyvážené a skladajú sa z približne 50 % čierneho a 50 % bieleho obyvateľstva. Úradným jazykom – ako na celých Bahamských ostrovoch – je angličtina. Obyvateľstvo je veľmi veriace, pričom najväčší vplyv tu má kresťanstvo, najmä baptisti. Medzi ďalšie miestne náboženstvá patria anglikánska cirkev, metodisti a rímskokatolícka cirkev. Ostrovy Abaco tiež bývajú cieľom emigrantov z Haiti, keď ich tu v roku 2000 žilo viac ako 3 000.

## Dejiny ostrovov
thumb|Žena kmeňa Arawakan
Ostrovy boli najskôr osídlené kmeňom Lucayanov, ktorí sa vzhľadom na priaznivé vlhké tropické podnebie usadili v strednej časti ostrovov. Práve tieto kmene amerických indiánov videli Španieli počas svojich zámorských objavov v 15. storočí. Rané záznamy popisujú pôvodných obyvateľov ako mierumilovný národ, ktorý si časom vytvoril vlastný jazyk i náboženstvo. Boli schopní obchodníci a ich obchodné záujmy zahŕňali mnoho ostrovov v Malých Antilách. Pred príchodom Kryštofa Kolumba a Európanov do Ameriky žilo v tejto oblasti približne 50 000 obyvateľov. Otrokárstvo a zavlečenie chorôb, proti ktorým nemali miestni imunitu, viedlo ešte pred rokom 1513 prakticky k zániku celého obyvateľstva.

Ďalšiu vlnu európskej kolonizácie tvorili predovšetkým lojalisti počas Vojny za nezávislosť vo vznikajúcich Spojených štátoch, ktorí začali osídľovať ostrovy okolo roku 1783.

## Voľný čas
thumb|Karibská borovica
Ostrovy Abaco sú považované za raj potápačov, jachtingu, surfingu a ďalších vodných aktivít. Veľmi populárne je aj rybárčenie, chytajú sa hlavne kopijonosy (z rodu Tetrapturus) a plachetníky (Istiophorus). Sú miestom významných prírodných lokalít, najmä unikátnych karibských borovicových lesov. V súčasnej dobe sa v oblasti zintenzívňuje ochrana prírody.

Ostrovy sú vďaka svojmu prírodnému bohatstvu a pokoju lákadlom pre turistov, ktorí sú jedným zo základných zdrojov príjmu.

## Externé odkazy
*Oficiálne stránky miestnych novín ''Abaconian Newspaper'' 
*Stránky TheBahamasGuide 

## Referencie

## Zdroj
*

Kategória:Bahamy
Hádzaná na Letných olympijských hrách

[náhľad|Zápas mužov na [Letné olympijské hry 2024|OH 2024]] 
[150px|náhľad|Ukrajinská známka s motívom [Letné olympijské hry|OH 1996]]
**Hádzaná na Letných olympijských hrách** je hádzanársky turnaj, ktorý sa koná v rámci multišportového podujatia Letných olympijských hier. Organizuje ho Medzinárodný olympijský výbor (MOV) v spolupráci s Medzinárodnou hádzanárskou federáciou (IHF). Do programu hier bol turnaj oficiálne zaradený na 10. letných olympijských hrách v roku 1936 v Berlíne. Súťažilo sa v 11-tkovej forme hádzanej hrávanej vonkutzv. handbale, a iba v mužskej kategórii. Ďalších 36 rokov sa hádzaná neobjavila na olympijských hrách. Opätovne bola zaradená do programu hier na 17. letných olympijských hrách 1976 v Mníchove, opäť iba v mužskej kategórii, tentoraz však už v štandardnej, sedmičkovej hádzanej. Odvtedy sa organizuje na nich pravidelne. O 4 roky neskôr, na olympiáde v Montreale, sa prvýkrát organizoval aj turnaj žien. 

Najviac víťazstiev v mužskej kategórii zaznamenali družstvá  a , keď vyhrali olympijský titul trikrát; u žien získalo  rovnako tri tituly.

## Turnaj mužov
### Zoznam

### Medailová bilancia družstiev

### Počet tímov podľa konfederácií IHF

## Turnaj žien
### Zoznam

### Medailová bilancia družstiev

### Počet tímov podľa konfederácií IHF

## Pozri aj
* Majstrovstvá sveta v hádzanej mužov
* Majstrovstvá sveta v hádzanej žien

## Iné projekty

## Externé odkazy
* Oficiálna stránka Medzinárodnej hádzanárskej federácie 
* Hádzaná na stránke Medzinárodného olympijského výboru 

## Zdroje
* Turnaj LOH na stránke Medzinárodnej hádzanárskej federácie *archive.org* 
* Hádzanársky turnaj LOH na stránke todor66.com 
* Hádzanársky turnaj LOH na stránke the-sports.org  
* Hádzanársky turnaj LOH na stránke sports-reference.com *archive.org* 
* Hádzanársky turnaj LOH na hádzanárskom archíve handballdaten.de 


Kategória:Športy na Letných olympijských hrách
Dall’Abaco

**Dall’Abaco** môže byť:
* Evaristo Felice Dall’Abaco (16751742), taliansky hudobník a skladateľ
* Joseph Dall’Abaco (17101805), taliansky hudobník a skladateľ
* Ferdinand Franz Dall’Abaco (17181792), kanonik a člen akadémie
Zorný uhol

**Zorný uhol** môže byť:
*v oftalmológii: pozri zorný uhol (oftalmológia)
*v optike: uhol medzi spojnicami od objektívu na jeho stredovej osi ku okrajom snímaného obrazu v horizontálnej, vertikálnej a diagonálnej rovine, pozri zorný uhol (optika)
*prenesene: hľadisko, pozri hľadisko (priestor)

## Pozri aj
*zorné pole
(pronounced ’lĕh-’nérd ’skin-’nérd)

***(pronounced’lěh-’nérd’skin-’nérd)*** je debutový album americkej southern rockovej skupiny Lynyrd Skynyrd, vydaný v roku 1973. Album bol vydaný až deväť rokov od založenia skupiny. Album bol hodnotený pozitívne a skladba „Free Bird“ dosiahla 19. miesto v rebríčku Billboard Hot 100 a tiež 191. miesto v zozname časopisu *[[Rolling Stone]]*. V roku 2003 bol album zaradený na 401. miesto v zozname The 500 Greatest Albums of All Time časopisu *Rolling Stone*.

## Zoznam skladieb
### Strrana 1
# „I Ain’t the One“ (Gary Rossington, Ronnie Van Zant)&nbsp;– 3:53
# „Tuesday’s Gone“ (Allen Collins, Rossington, Van Zant)&nbsp;– 7:32
# „Gimme Three Steps“ (Collins, Van Zant)&nbsp;– 4:30
# „Simple Man“ (Rossington, Van Zant)&nbsp;– 5:57

### Strana 2
# „Things Goin’ On“ (Rossington, Van Zant)&nbsp;– 5:00
# „Mississippi Kid“ (Al Kooper, Van Zant, Bob Burns)&nbsp;– 3:56
# „Poison Whiskey“ (Ed King, Van Zant)&nbsp;– 3:13
# „Free Bird“ (Collins, Van Zant)&nbsp;– 9:18

### 2001 CD vydanie bonusových skladieb
# „Mr. Banker“ (Demo) (Rossington, Van Zant, King)&nbsp;– 5:23
# „Down South Jukin’“ (Demo) (Rossington, Van Zant)&nbsp;– 2:57
# „Tuesday’s Gone“ (Demo) (Rossington, Collins, Van Zant)&nbsp;– 7:56
# „Gimme Three Steps“ (Demo) (Collins, Van Zant)&nbsp;– 5:20
# „Free Bird“ (Demo) (Collins, Van Zant)&nbsp;– 11:09

*Skladby 9-13 neboli predtým vydané.

## Zostava
;Hudobníci
*Ronnie Van Zant&nbsp;– sólový spev, text
*Gary Rossington&nbsp;– sólová gitara v „Tuesday’s Gone“, „Gimme Three Steps“, „Things Goin’ On“, „Poison Whiskey“, „Simple Man“, rytmická gitara v ďalších, slide gitara v „Free Bird“
*Allen Collins&nbsp;– sólová gitara v „I Ain’t The One“ a „Free Bird“, rytmická gitara v ďalších
*Ed King&nbsp;– sólová gitara v „Mississippi Kid“, basová gitara vo všetkých skladbách okrem „Mississippi Kid“ a „Tuesday’s Gone“
*Billy Powell&nbsp;– klávesy
*Bob Burns&nbsp;– bicie okrem „Tuesday’s Gone“
*Leon Wilkeson&nbsp;– basová gitara v „Mississippi Kid“ a „Tuesday’s Gone“

;Ostatní
*Al Kooper (Roosevelt Gook)&nbsp;– basová gitara, mellotron a sprievodná harmónia v „Tuesday’s Gone“, mandolína a basový bubon v „Mississippi Kid“, organ v „Simple Man“, „Poison Whiskey“ a „Free Bird“, Mellotron v „Free Bird“
*Robert Nix&nbsp;– bicie v „Tuesday’s Gone“
*Bobbye Hall&nbsp;– perkusie v „Gimme Three Steps“ a „Things Goin’ On“
*Steve Katz&nbsp;– harmonika v „Mississippi Kid“

;Technici
* Al Kooper&nbsp;– Producent, zvukár
* Bobby Langford&nbsp;– Zvukár
* Rodney Mills&nbsp;– Zvukár
* Thomas Hill&nbsp;– Fotografie
* Michael Diehl&nbsp;– Dizajn
* Hideki Masubuchi&nbsp;– Poznámky
* Chihiro Nozaki&nbsp;– Umelecká koordinácia
* Kenji Saiki&nbsp;– Umelecká koordinácia

## Referencie

Kategória:Hudobné albumy z 1973
Kategória:Debutové albumy
Kategória:Albumy skupiny Lynyrd Skynyrd
Kategória:Albumy štúdia MCA Records
Forbes (magazín)

thumb|Logo
[náhľad|Budova Forbesu na [piata Avenue|piatej avenue v New Yorku]]

** Forbes ** je magazín so 100 ročnou históriou, ktorý vydáva americká spoločnosť Forbes. V Amerike vychádza ako dvojtýždenník. Forbes si zakladá na svojej dôveryhodnosti, v prieskume sa umiestnil na prvom mieste. Medzi najväčších konkurentov Forbes patrí magazín Fortune a Bussiness Week. Celosvetovo vychádza viac ako 6 miliónov výtlačkov. Počet čitateľov webu a časopisu je okolo 50 miliónov. Heslom magazínu je veta „The Capitalist Tool“ (Nástroj kapitalistu). Magazín je známy mnohými rebríčkami a zoznamami. Medzi najznámejšie patrí Forbes 400 - zoznam najbohatších ľudí Ameriky alebo zoznam miliardárov. 

## Forbes na Slovensku
V novembri 2010 vyšiel prvý výtlačok Forbes na Slovensku. Magazín je mesačníkom. Náklad je 15&nbsp;000 kusov, s rozsahom 96 strán a cenou 3 eurá. Slovenský časopis Forbes každoročne zverejňuje rebríček úspešných Slovákov do 30 rokov s názvom *Forbes 30 pod 30*. Medzi ocenených patria napríklad umelecká fotografka Mária Švarbová, futbalista Milan Škriniar, hokejista Martin Fehervárý, či atlét Ján Volko.

## Referencie

## Iné projekty

## Externé odkazy
* Forbes – oficiálna stránka 

Kategória:Tlač v USA
Kategória:Časopisy v USA
Homosexuálna panika

**Homosexuálna panika** (z angl. *homosexual panic*, novšie aj *gay panic*) alebo v medicíne aj **Kempfova choroba** je (pôvodne v psychológii/medicíne, dnes aj v práve) nekontrolovateľný strach alebo úzkosť (panika) ako reakcia na vlastnú homosexualitu alebo homosexualitu inej osoby, najmä u mužov a najmä u heterosexuálnych mužov v prípadoch, kde homosexuálny muž dvorí heterosexuálnemu mužovi. 

Termín "homosexual panic" sa prvýkrát vyskytol v texte E. J. Kempfa z roku 1921, ktorý spomína, že *mechanizmus homosexuálnej paniky...je v psychopatológii vrcholne dôležitý*.  

V severnej Amerike sa termín najnovšie (prvýkrát v roku 1989) vyskytuje aj v spojení "homosexual panic defense/gay panic defense", čo je právna obhajoba založená na tvrdení obžalovaného, že údajne zavraždil homosexuálnu osobu len preto, že sa dostal do stavu homosexuálnej paniky.

## Referencie
*heslá homosexual a gay in: *Oxford English Dictionary*, Third edition, March 2008; online version September 2011. ; accessed 06 December 2011.
*Encyklopédia medicíny

Kategória:Fóbie
Kategória:Homofóbia
Sexuálna preferencia

**Sexuálna preferencia** (iné názvy: **pohlavná/erotická preferencia, sexuálne/pohlavné/erotické zameranie, sexuálne/pohlavné/erotické založenie, sexuálna/pohlavná/erotická inklinácia, sexuálny/pohlavný/erotický sklon, sexuálna/pohlavná/erotická náklonnosť**) môže byť:
*sexuálna orientácia (t.j. zameranie v sexuálnej sfére na isté pohlavie)
*súhrnné označenie pre sexuálne záľuby, sklony, želania, fantázie atď. (vrátane uprednostňovania istého veku partnera), ktoré sa môžu prejaviť v príslušných sexuálnych spôsoboch správania (takto napr. v MKCH-10), pozri sexuálna preferencia (v širšom zmysle)

*Poznámka: Text Ahlers, Schaefer und Beier: Spektrum der Sexualstörungen und ihre Klassifizierbarkeit in DSM-IV und ICD-10, Sexuologie 12 (3/4), 2005 navrhuje obmedziť pojem sexuálne zameranie na sexuálnu preferenciu veku partnera a pojem sexuálny sklon na sexuálne praktiky.*
Homoerotizmus

**Homoerotizmus** môže byť:
*homosexualita
*koncentrácia erotických impulzov na osobu rovnakého pohlavia
*akékoľvek erotické pocity voči osobám rovnakého pohlavia
*spôsob pociťovania, ktorého libidinózne želania sa vzťahujú na rovnaké pohlavie, ale často sú tak dobre sublimované, že zostávajú nevedomé, latentné

## Referencie
Tyndareós

**Tyndareós** alebo **Tyndareos** (*Tyndareós*, ) je v gréckej mytológii spartský kráľ, syn kráľa Periéra (alebo Oibala) a Gorgofony, dcéry Persea.

Keď ho jeho brat Hippokoón vyhnal z rodnej Sparty a vládol v nej sám so svojimi dvanástimi synmi, trávil Tyndareós  svoju mladosť u aitólskeho kráľa Thestia, kde sa potom oženil s jeho dcérou Lédou. Hippokoón a všetci jeho synovia neskôr v boji s Heraklom padli a Tyndareós sa mohol vrátiť späť do Sparty a opäť sa ujať vlády.

Tak ako mu preukázal pohostinnosť kráľ Thestios, urobil aj Tyndareós: na svoj hrad ​​prijal Agamemnóna a Menelaa, synov mykénskeho kráľa Atrea, keď boli na úteku pred svojim strýkom Thyestom. Obaja utečenci sa potom stali manželmi jeho dvoch dcér.

Pravdepodobne známejšie sú mená jeho potomkov, z toho jeho vlastné deti s manželkou Lédou boli:
* Kastor
* Klytaimnéstra - vydala sa za Agamemnóna, ktorý znovu dobyl trón v Mykénach
a zo spojenia najvyššieho boha Dia a jeho milenky Lédy vzišli
* Polydeukes
* Helena - vydala sa za Menelaa, ktorý zdedil vládu nad Spartou po Tyndareovi

Obaja bratia Kastor a Polydeukes sa preslávili svojimi hrdinskými činmi vždy spoločne, sú známi ako Dioskurovia, hovorí sa im tiež Blíženci alebo Gemini.

## Literatúra
* *Slovník antickej kultúry*, nakl. Sloboda, Praha, 1974
* Vojtech Zamarovský: *Bohovia a hrdinovia antických bájí*
* Graves, Robert: *Řecké mýty*, 2004, ISBN 80-7309-153-4
* Houtzager, Guus: *Encyklopedie řecké mytologie*, ISBN 80-7234-287-8
*

## Zdroj
* 

## Pozri aj
* Zoznam kráľov Sparty

Kategória:Postavy gréckej mytológie
Kategória:Sparta
The Passenger

„**The Passenger**“ je skladba Iggyho Popa a Rickyho Gardinera, nahraná Iggym Popom pre jeho album *[[Lust for Life]]* z roku 1977. Skladba bola tiež vydaná ako B-strana jediného singlu, ktorý bol vydaný z albumu, „Success“.

Text piesne napísal Iggy Pop, údajne vo vlaku Berlínskej rýchlodráhy. Gitarista Ricky Gardiner zložil hudbu. Skladba obsahuje charakteristický riff, pričom je možno najznámejšia svojím refrénom, na ktorom spolupracoval David Bowie.

Anglická rocková skupina Siouxsie & the Banshees vytvorila v roku 1987 coververziu skladby „The Passenger“ pre ich album coververzií *[[Through the Looking Glass]]*. Skladba dosiahla 41. miesto v rebríčku UK Singles Chart.

## Referencie

Kategória:Single z 1977
Kategória:Piesne z 1977
Kategória:Single z 1987
Kategória:Piesne z 1987
Kategória:Single Iggyho Popa
Kategória:Piesne Iggyho Popa
Kategória:Single skupiny Siouxsie & the Banshees
Kategória:Piesne skupiny Siouxsie & the Banshees
Gorgofoné

**Gorgofoné** alebo **Gorgofona** (*Gorgofoné*) môže byť v gréckej mytológii:
* dcéra mykénskeho kráľa Persea, pozri Gorgofoné (dcéra Persea)
* dcéra argejského kráľa Danaa, pozri Gorgofoné (dcéra Danaa)
X Gon’ Give It to Ya

„**X Gon’ Give It to Ya**“ singel amerického rappera DMX zo soundtracku *[[Kolíska do hrobu (soundtrack)|Kolíska do hrobu]]*. Skladba sa tiež objavila ako skrytá skladba na jeho greatest hits albume *[[The Definition of X: The Pick of the Litter]]*. Skladba mala v rebríčkoch úspech, pričom dosiahla 60. miesto v Billboard Hot 100, 32. miesto v Hot R&B/Hip-Hop Songs a 16. miesto v Hot Rap Tracks.

## Pozície v rebríčkoch

## Referencie

Kategória:Single z 2003
Kategória:Piesne z 2003
Kategória:Single DMX
Kategória:Piesne DMX
Homofília

**Homofília** môže byť:
*homosexualita
*ľúbostný vzťah či erotické kontakty medzi partnermi rovnakého pohlavia
*v sociológii/psychológii: tendencia ľudí vytvárať sociálne väzby s ľuďmi majúcimi s nimi zhodné vlastnosti a životný štýl (opak heterofílie), pozri homofília (sociológia)
*v teórii grafov: pozri homofília (teória grafov)
Katalánske národné korfbalové družstvo

náhľad|Katalánske národné družstvoEurópean Bowl 2005
**Katalánske národné korfbalové družstvo** reprezentuje Katalánsko v medzinárodných korfbalových súťažiach a podujatiach a priateľských zápasoch. Funguje pod záštitou *Federació Catalana de Korfbal* (FCK). Jeho najvýraznejším úspechom je 4. miesto na MS 2011, bronz na ME 2016 a European Bowl v roku 2005. V januári 2023 mu patrilo v medzinárodnom rebríčku IKF 9. miesto.

## Výsledky
### [[Majstrovstvá sveta v korfbale|Majstrovstvá sveta]]
* 1999: 8. miesto
* 2003: 9. miesto
* 2007: 9. miesto
* 2011: 4. miesto
* 2015: 5. miesto
* 2019: 10. miesto

### [[Majstrovstvá Európy v korfbale|Majstrovstvá Európy]]
* 2002: 7. miesto
* 2006: 6. miesto
* 2010: 5. miesto
* 2016: 17px 3. miesto
* 2018: 6. miesto
* 2021: 8. miesto

### [[European Bowl v korfbale|European Bowl]]
* 2005: **1. miesto**

## Referencie

## Iné projekty

## Externé odkazy
* Oficiálna stránka Federació Catalana de Korfbal

Kategória:Národné korfbalové družstvá
Korfbal
4 (číslo)

**Štyri** je číslo nasledujúce po čísle 3 a predchádzajúce číslu 5. Zapísať ho môžeme ako 22. V jednotkovej sústave ako 1111, v dvojkovej ako 100 a v šestnástkovej ako 4. Je to 4. najmenšie prirodzené číslo. Pravidelný 2D útvar so štyrmi stranami sa nazýva štvorec. Štvorka je prvé zložené číslo a je preto prvé neprvočíslo po čísle jedna. Rímska číslica štyri je „IV“ alebo „IIII“.

## Jazykovo
* V Číne štvorka platí za nešťastné číslo, lebo znie podobne ako čínsky výraz pre smrť.
* Tiež v Japonsku je štvorka nešťastné číslo, lebo *shi*, *shii* znamená štyri, smrť, alebo rubáš.
* Latinský výraz pre číslo štyri je *quattuor*, štvrtý *quartus* alebo *quadrus* sa dostal aj do slovenského jazyka napr. kvartál, kvarta, kvartet, kváder, kvadrát, kvadrienále.
* Grécka predpona pre štyri je τετρα- *(tetra-)* a môžeme ju nájsť v rôznych slovách, napr. tetralógia, tetrapod, tetraéder, tetrachord.

## Matematika
* Plocha, ktorá má štyri strany, je štvoruholník. Geometrické teleso so štyrmi stenami je štvorsten – tetraéder.
* Problém štyroch farieb hovorí, že ľubovoľnú politickú mapu možno zafarbiť len štyrmi farbami a žiadne dva susediace štáty nebudú mať rovnakú farbu.

## Prírodné vedy
* grécki filozofi videli štyri základné elementy – oheň, voda, zem a vzduch;
* štvorka je atómové číslo berýlia;

## Kultúra, literatúra a duchovný život
* existujú štyri základné svetové strany;
* štyri ročné obdobia

### Film
* *[[Štyri svadby a jeden pohreb]]* – britský film
* *[[Čtyři vraždy stačí, drahoušku]]* – český film
* *[[Štyria tankisti a pes]]* – poľský televízny seriál

## Doprava
* Skôr sa tiež na železnici označovali tie najjednoduchšie vagóny (väčšinou nezastrešené) ako vozy 4. triedy; boli však nedlho po svojom zavedení zrušené.

## Zdroj

4
4
41 (číslo)

**41** je číslo, ktoré nasleduje po čísle 40 a predchádza číslu 42. Je to prvočíslo.

## Matematika
Štyridsaťjeden je
* 13. prvočíslo
* spolu s číslom 43 prvočíselnou dvojicou
* súčet prvých 6 prvočísel (2 + 3 + 5 + 7 + 11 + 13) a súčet troch iných prvočísel (11 + 13 + 17)
* súčet dvoch druhých mocnín (4^2 + 5^2)

## Chémia
* 41 je atómové číslo Nióbu

Kategória:Celé čísla
Kategória:Prvočísla
Kategória:Prirodzené čísla
Komaskulácia

**Komaskulácia** (lat. commasculatio) môže byť:
*pohlavný styk medzi mužmi
*mužská homosexualita
Suchoj Su-47

**Suchoj SU - 47 Berkut** (kazašsky Беркут - orol skalný, v kóde NATO "Firkin") je ruská experimentálna stíhačka piatej generácie s negatívnou geometriou krídel, vektorovaným ťahom motorov a niektorými prvkami „neviditeľnej“ technológie stealth. V dobe svojho vývoja bol označovaný ako S-32 alebo S-37. Jeho konštrukcia vychádza z rady Suchoj Su-27 a využíva množstvo moderných prvkov. Stíhačka má moderný radar, ktorý je schopný zistiť protivníka na vzdialenosť niekoľko sto kilometrov a supermodernú výzbroj, ktorá umožňuje vedenie boja na veľké vzdialenosti. K jej prednostiam patria vynikajúce manévrovacie schopnosti, ktoré umožňujú vyhnúť sa navádzaným raketám.

## Vznik a vývoj
Su-47 Berkut mala vzniknúť s cieľom nahradiť vtedajšie ruské lodné stíhačky aby nezaostávali za USA. Úlohu vytvoriť novú generáciu stíhačiek dostali firmy MIG (za úspech s MiG-29) a Suchoj. Projekt nakoniec získala firma Suchoj a bol označený ako S-22. Počas projektu sa zistilo, že opačné krídla by mohli zvýšiť manévrovateľnosť a znížiť pádovú rýchlosť. Medzitým prebiehali zmeny aj na Su-27. S-22 mala mať len jeden motor, no po analýze sa zistilo, že stíhačka by bola aj napriek tomu príliš ťažká na to aby vzlietla – projekt bol nakoniec zastavený.  Medzi tým vzniklo Su-27K, ale len ako dočasné riešenie. Po čase sa opäť začalo pracovať na S-22, projekt však prešiel významnými zmenami: lietadlo malo mať 2 motory, malo byť väčšie, pribudla kabína ktorá mala pri havárii na vode udržať pilota nažive a názov sa zmenil na S-32. Prvý let mal byť niekedy v 90. rokoch. Jeden zo zásadných problémov bol karbón ako materiál krídiel: na zostrelenie lietadla by stačila jedna guľka. Pre nedostatok financií vznikol len jeden zjednodušený prototyp (pôvodne mali byť 3). Nakoniec sa projekt podarilo dokončiť, S-37 sa zmenilo na Su-47 Berkut, no lietadlo sa nikdy nedostalo do plnej služby.

## Technické údaje

* Posádka: 1
* Dĺžka:  
* Rozpätie:  
* Výška:  
* Nosná plocha: 
* Vzletová hmotnosť: 
* Typ motoru: 2× Al-37FU, resp. 2× AL-41F 
* Max. rýchlosť vo veľkej výške: /h 
* Max. rýchlosť v prízemnej výške: /h 
* Dostup:  
* Dolet (bez doplňovania paliva počas letu):  
* Max. preťaženie: 9g

## Výzbroj
* rakety krátkeho doletu R-73
* rakety stredného doletu R-77M RVV-AE
* rakety typu KS-172, Ch-31,Ch-35 alebo Ch-41.
* 30mm kanón GŠ-301
* lietadlo má údajne aj klamné ciele, ktoré fungujú proti všetkým typom rakiet

## Iné projekty

## Externé odkazy
*  Suchoj Su-47 - video 

Kategória:Lietadlá Suchoj
Kategória:Sovietske stíhacie lietadlá
Kategória:Ruské stíhacie lietadlá
Olivový olej

náhľad|Olivový olej
**Olivový olej** sa vyrába lisovaním plodov olivovníka – olív. Používa sa na varenie, v lekárnictve, kozmetike (napr. výroba mydla) alebo ako palivo do olejovej lampy. Najväčším producentom olivového oleja je Španielsko, ďalej Taliansko a Grécko. Spolu vyrobia 75 % svetovej produkcie.

## Panenský olej
Panenské oleje sú lisované za studena pri teplote do 50 °C. Najkvalitnejší je extra panenský olivový olej (*Extra virgin*, *Extra vergine*). Musí mať aciditu (voľnú kyslosť) maximálne 0,8 percenta. Špičkové oleje sa lisujú bez kôstok a sú označované ako *Denocciolato*.

Panenský olej (*Virgin*, *Vergine*) - s aciditou nie vyššou ako 2 percentá.

Obyčajný panenský olej má voľnú kyslosť do 3,3 percenta.

## Iné projekty

## Referencie

Kategória:Rastlinné oleje
Vojnová loď

[náhľad|''Salva'' od Willema van der Velde, zobrazuje útočiacu holandskú [radová loď|radovú loď zo 17. storočia.]]
[náhľad|Americká [lietadlová loď *[[USS Enterprise]]* so sprievodnými loďami v roku 1961.]]

**Vojnová loď** je typ lode, ktorý vykonáva rôzne vojenské operácie. Veľkosti týchto lodí sa rôznia, od najmenších člnov až po vyše tristometrové lietadlové lode. Vojnové lode sú často stavané tak, aby dokázali vydržať isté poškodenie – sú opancierované a majú zvyčajne na palube rozsiahly arzenál zbraní všetkých druhov, od balistických rakiet, cez delá a protilietadlové kanóny, po protiponorkové míny.

## Typy vojnových lodí
Vojnové lode sa ďalej podla výzbroje, výtlaku a určenia delia na rôzne typy:

* bojová loď
** vrecková bojová loď
** pobrežná bojová loď
** dreadnought
** predreadnought

* lietadlová loď
** nosič vrtuľníkov
** nosič hydroplánov
** ťažká lietadlová loď

* lietadlový krížnik

* bojový krížnik
     
* krížnik
** ľahký krížnik
** ťažký krížnik
** chránený krížnik
** pancierový krížnik
** obrnený krížnik
** protilietadlový krížnik
** torpédový krížnik
** vrtuľníkový krížnik
** raketový krížnik
** prieskumný krížnik
 
* torpédoborec
** eskortný torpédoborec
** vrtuľníkový torpédoborec

* fregata
* korveta
* ponorka
** miniponorka

* mínolovka
* mínonoska

* stíhač ponoriek
* *[[kaibókan]]*
* monitor
* výsadková loď
** vrtuľníková výsadková loď
** tanková výsadková loď

* materská loď ponoriek
* vznášadlo
* obrnenec

* vojnový čln
** vyloďovací čln
** raketový čln
** delový čln
** hliadkový čln
** torpédový čln

### Historické typy
* vojenská plachetnica
* grécka triéra, rímska triréma
* pentera
* diéra (starogréc. galéra)
* rímska queréma, rímska quinqueréma
* rímska biréma
* rímska liburna
* vikingský Drakkar
* dromon
* galéra, galeáza
* galeóna
* šebeka
* feluka
* šalanda
* radová loď
* fregata

## Iné projekty


Kategória:Vojenské námorníctvo
Queer (rozlišovacia stránka)

**Queer** alebo **Queers** môže byť:

* termín týkajúci sa sexuálnej orientácie alebo rodovej identity, resp. príslušná osoba, pozri queer
* román z roku 1985, pozri Queer (román)
* pieseň z roku 1995, pozri Queer (pieseň)
* album z roku 1991, pozri Queer (album Thompson Twins)
* album z roku 1991, pozri Queer (album The Wolfgang Press)
* britský televízny seriál, pozri Queers (seriál)
* americká punk-roková skupina, pozri The Queers
Buko

**Buko** môže byť:
*listová droga, esencia
*homosexuál
*skrátene Buko z Halberstadtu
* Buko (film), film z roku 2022
Uzurpácia

**Uzurpácia** alebo **uzurpovanie** (osoba, ktorá ju uskutočňuje, sa volá **uzurpátor**) môže byť:
*protiprávne prisvojenie si niečoho, uchvátenie (majetku, práv, moci, úradu a podobne)
*protiprávne alebo násilné prevzatie najvyššej moci či vlády, uchvátenie, pozri uzurpácia (moc)

**Uzurpácia** (lat. usurpatio) je aj prerušenie vydržania v rímskom práve, pozri uzurpácia (rímske právo).
Uchvátenie

**Uchvátenie** (**uchvacovanie**)  môže byť:
*zmocnenie sa násilím niekoho alebo niečoho, uzurpovanie
*nadchnutie, dojatie, privedenie do vytrženia 
*zriedkavo: schmatnutie
*nárečovo: zachvátenie

Osoba uskutočňujúca uchvátenie v prvom význame sa volá **uchvatiteľ**.
Maarkedal

**Maarkedal** je belgická obec vo Flámskom regióne v provincii Východné Flámsko.

## Obyvateľstvo
Obec má približne 6&nbsp;418 obyvateľov (2010). 

## Časti obce

Od 1. januára 1977 obec Maarkedal pozostáva z týchto častí (bývalých obcí):

*Etikhove
*Maarke-Kerkem
*Nukerke
*Schorisse

## Referencie


## Iné projekty

## Externé odkazy
* Oficiálne stránky mesta

Kategória:Obce vo Východnom Flámsku
Sanitka (seriál)

***Sanitka*** je úspešný 11 dielny česko-slovenský televízny seriál režiséra Jiřího Adamca z roku 1984. Dej je zasadený do prostredia záchrannej služby od roku 1956 do 70. rokov 20. storočia. Hlavnú postavu hrá herec Jaromír Hanzlík, stvárňujúci mladého doktora Vojtu Janderu. 

Pokračovanie seriálu vysielala premiérovo ČT aj Jednotka RTVS v septembri 2013.

 

## Externé odkazy
* 
* 

## Zdroj
* 

Kategória:Česko-slovenské televízne seriály
Kategória:Televízne seriály z roku 1984
Kategória:Dramatické televízne seriály
Prvosienka pomúčená

**Prvosienka pomúčená** (*Primula farinosa*) je trváca rastlina z čeľade prvosienkovité (*Primulaceae*). Druh sa vyskytuje v severnej Európe, severnej Ázii a (zriedka) južnejšie vo vysokých výškach v horách južnej Európy. Rastie na rašeliniskách v nížinách a na vlhkých lúkach bohatých na vápenec.

Táto arkticko-alpínska prvosienka rastie do výšky 3 až 20&nbsp;cm. Listy sú umiestnené v ružici a sú 2 až 10&nbsp;cm dlhé a 1 až 2&nbsp;cm široké. Povrch listov je hladký a na spodku biely. Fialovo-modré kvety sa objavujú skoro na jar.

## Referencie

## Iné projekty

## Zdroj
*
*Atlas rastlín: prvosienka pomúčená 

Kategória:Prvosienkovité
Kategória:Zákonom chránené rastliny na Slovensku
Kategória:Najmenej ohrozené druhy
Buzerant

**Buzerant**, resp. **buzerantka** (z ) môže byť:
* vulgárne označenie osoby homosexuálnej orientácie, pozri homosexualita
* hovorovo expresívne (vulgárne) pomenovanie osoby, ktorá „buzeruje“, teda ustavične, bezdôvodne (a zlomyseľne) vyžaduje (obyčajne od osôb jej podriadených) plnenie nezmyselných, často malicherných alebo zbytočných požiadaviek, preháňa, sekíruje, pozri napr. šikanovanie, mobbing

## Poznámky

## Referencie
Hippokoón (kráľ Sparty)

**Hippokoón** (, ) bol v gréckej mytológii spartský kráľ, syn kráľa Oibala (alebo Periéra)  a nymfy Batei.

V gréckych mýtoch je otcom Hippokoóna uvádzaný väčšinou Oibalos, ktorého pôvodne považovali za syna spartského kráľa Kynorta, ale tým, že Sparťania po víťazstve v messénskej vojne,  messénskeho Periéra umelo začlenili do genealógie svojich kráľov  a Oibala vyhlásili za Periérovho syna a tak podložili svoje nároky na Messéniu, možno tým spôsobili to, že poznáme obsahovo rôzne verzie mýtov týkajúcich sa života Hippokoóna.

Najrozšírenejšou verziou je mýtický príbeh, ktorý hovorí, že Hippokoón bol synom spartského kráľa Oibala a nymfy Batei. Keď kráľ Oibalos zomrel, kráľom Sparty sa stal jeho mladší nevlastný brat Tyndareós s odôvodnením, že je synom Gorgofony legitímnej manželky kráľa Oibala a on je len synom nymfy. Hippokoón sa však nároku na trón nevzdal a svojho nevlastného brata zo Sparty vyhnal. Spolu s Tyndareom zo Sparty odišiel aj Tyndareov mladší brat Ikarios a  útočisko našli u aitólskeho kráľa Thestia. Hippokoón otec dvanástich synov potom vládol v Sparte niekoľko rokov.

Sparťania v Hippokoónovi a v jeho synoch už v krátkom čase spoznali násilných a nemilosrdných ľudí, ktorým sa ale toto správanie po čase kruto vypomstilo. Potom čo do Sparty prišiel Heraklov bratranec Oiónos a stál pred Hippokoónovým palácom, napadol ho strážny pes. Oionos v sebaobrane psa zabil kameňom, ale nanešťastie Hippokoónoví synovia to videli a Oiona zavraždili. Heraklova pomsta nenechala na seba dlho čakať. Po prvých ešte nepodarených útokoch, keď zomrel aj Heraklov brat Ifikles, Herakles Hippokoóna a všetkých jeho synov napokon pobil a Tyndareós sa následne vrátil do Sparty a ujal sa opäť vlády.

Pausanias ešte v druhom storočí na svojich cestách po Lakónii videl pamätník symbolizujúci víťazstvo Herakla nad Hippokoónom a jeho synmi a to dokazuje, že za aké významné pokladali Sparťania toto víťazstvo.

## Pozri aj
* Zoznam kráľov Sparty

## Zdroj
* Pausanias, *Periégésis tés Hellados*, 3,15,3 – 4.
* Publius Ovidius Naso, *Metamorphoses*, VIII, 300 – 328. http://classics.mit.edu/Ovid/metam.8.eighth.html
* Vojtech Zamarovský, *Bohovia a hrdinovia antických bájí.*
* 

Kategória:Postavy gréckej mytológie
Kategória:Sparta
Chlapci a chlapi

***Chlapci a chlapi*** je 11-dielny česko-slovenský seriál režiséra Evžena Sokolovského z roku 1988. Dej je zasadený do armádneho prostredia motostreleckého útvaru v Hrádku od nástupu brancov až po skončenie prvého roku ich základnej vojenskej služby. Titulnú pieseň „Dva roky prázdnin“ naspievala Iveta Bartošová.

## Časti

## Externé odkazy
* 
* 

## Zdroj
* 

Kategória:Česko-slovenské televízne seriály
Kategória:Televízne seriály z roku 1988
Kategória:Dramatické televízne seriály
Slovácko sa nesúdi

***Slovácko sa nesúdí*** je úspešný 12 dielny česko-slovenský komediálny seriál režiséra Petra Tučeka z roku 1975 a 1984. Bol nakrútený na námet rovnomennej humoristickej knihy Zdeňka Galušku a nakrúcal sa v dvoch sériách. Dvojicu hlavných postávPagáča a Jury Kláska stvárnili Jozef Kroner a Oldřich Velen.

## Herecké obsadenie
Jozef Kroner, Oldřich Velen, Stanislav Hájek, Ilja Prachař, Oldřich Vykypěl, Jiří Lábus, Vlasta Peterková, Pavla Severinová, Josef Somr, Zdeněk Kryzánek, Jiří Tomek, Stanislav Tříska, Václav Kyzlink, Slávka Budínová, Karel Augusta, Svatopluk Skopal, Oldřich Navrátil, Vladimír Švabík, Vlastimil Brodský, Terézia Hurbanová a iní.

## Časti

## Externé odkazy
* 
* Slovácko sa nesúdí na *ceskeserialy.juk.cz*

## Zdroj
* 

Kategória:Česko-slovenské televízne seriály
Kategória:Komediálne televízne seriály
Kategória:Televízne seriály z roku 1975
Sinocalliopteryx

**Sinocalliopteryx** je vyhynutý rod malého teropóda z čeľade Compsognathidae, žijúceho v období spodnej kriedy (asi pred 130 miliónmi rokov) na území dnešnej Číny. Jediný druh je **Sinocalliopteryx gigas**.

## Opis
Sinocalliopteryx je najväčším dinosaurom s dochovaným pernatým pokryvom tela a s dĺžkou 2,4 metra je tiež najväčším príslušníkom čeľade Compsognathidae (odtiaľ tiež získal druhový názov „gigas“). Väčším „opereným“ dinosaurom mohol byť len Gigantoraptor, u ktorého sa operenie síce nezachovalo, ale s veľkou pravdepodobnosťou operený bol.

## Spôsob života
Tento dinosaurus bol dravec, ktorý pravdepodobne lovil menšie stavovce vrátane malých dinosaurov (čomu nasvedčuje noha dromeosaura, objavená v oblasti jeho žalúdka). Veľkosť tohto teropóda nasvedčuje tomu, že aj drobné compsognathidy smerovali evolúciou k zväčšovaniu rozmerov. Perá tohto dinosaura sú dlhé až 10 cm a sú dôkazom toho, že operenie bolo charakteristické pre pomerne širokú základňu dravých dinosaurov. Sinocalliopteryx je 15. rodom s dochovaným pernatým pokryvom tela.

## Referencie
* 

Kategória:Compsognathidae
Kategória:Kriedové dinosaury
Kategória:Dinosaury z Ázie
Kategória:Operené dinosaury
Nemocnice na kraji města po dvaceti letech

***Nemocnice na kraji města po dvaceti letech*** (doslova *Nemocnica na okraji mesta po dvadsiatich rokoch*) je pokračovaním seriálu *[[Nemocnice na kraji města]]*. Túto novú sériu v roku 2003 režíroval Hynek Bočan. Dej seriálu nadväzuje na prvú sériu a rovnako sa odohráva v nemocnici v *Bore*. 

Hlavnými postavami sú ambiciózny primár Arnošt Blažej (Josef Abrhám), primárky Alžběta Čeňková (Eliška Balzerová) a Dana Králová (Jana Štěpánková), doktor Machovec (Tomáš Töpfer) a vrchná sestra Marta Pěnkavová (Iva Janžurová) s rodinami.

## Zoznam častí
# *Tajemství* - Tajomstvo 
# *Pomluva* - Ohováranie
# *Balvan* - Balvan
# *Druhá rodina* - Druhá rodina
# *Zpověď* - Spoveď
# *Čistka* - Čistka
# *Past* - Pasca
# *Útěky* - Úteky
# *Start* - Štart
# *Synové* - Synovia
# *Zahnuté zuby* - Zahnuté zuby
# *Diagnoza* - Diagnóza
# *Slib* - Sľub

## Externé odkazy
* 
* 

## Pozri aj
* *[[Nemocnice na kraji města]]* - prvá séria z roku 1978
* *[[Nemocnice na kraji města - Nové osudy]]* - ďalšie 13-dielne pokračovanie z roku 2008
* *[[Nemocnice na pokraji zkázy]]* - 3-dielna paródia z roku 1999

Kategória:Česko-slovenské televízne seriály
Kategória:Dramatické televízne seriály
Kategória:Televízne seriály z roku 2003
Sisal

**Sisal** je textilné vlákno, ktoré sa získava z listov agávy sisalovej (lat. *Agave sisalana*). Rastline sa darí iba v tropickom a subtropickom pásme. Zo svetovej produkcie cca 400 000 ton pripadá takmer 1/3 na Brazíliu. K veľkým dodávateľom vlákna patria aj Mexiko, Čína a niektoré východoafrické štáty (napr. Tanzánia).

## Iné projekty

Kategória:Prírodné vlákna
Kategória:Textilníctvo
Kategória:Agávovité
Ján Žižka z Trocnova

**Ján Žižka z Trocnova** môže byť:
*Ján Žižka
*Prvá česko-slovenská partizánska brigáda Jána Žižku
Esperanto (rozlišovacia stránka)

**Esperanto** môže byť:
* plánový jazyk, pozri esperanto
* orgán Svetového esperantského zväzu a hlavný časopis esperantského hnutia, pozri Esperanto (časopis)
* v informatike
** počítačový vírus, pozri Esperanto (počítačový vírus)
** fiktívny automobil z videohry Grand Theft Auto
** počítačový font
* v hudbe
** hudobný album od Sakamoto Rjuiči, pozri Esperanto (album)
** hudobný album od Brkovi, pozri Balkanski Esperanto
** hudobná skladba v sérii the Mega Man Zero, pozri Esperanto (skladba)
** pieseň skupiny Freundeskreis, pozri Esperanto (pieseň) 
** progresive-rocková skupina zo 70. rokov, pozri Esperanto (hudobná skupina)
* tzv. Zamenhof-esperantské objekty
** hotel v slovenskom meste Pribylina
** reštaurácia na plachetnici v Brazílii
** kongresový priestor s hotelom v nemeckom meste Fulda
** španielska loď postavená v roku 1896
** druh tulipána produkovaný holandskou firmou Bakker
** ostrov v Južných Shetlandoch v Antarktíde, pozri Esperanto (ostrov)
** planétka hlavného pásu, pozri 1421 Esperanto
Tajná spoločnosť

**Tajná spoločnosť** je organizácia, ktorá svoje aktivity tají pred osobami, ktoré nie sú jej členmi. 

Tajné spoločnosti sú predmetom mnohých konšpiračných teórií, rovnako ako námetom veľkého počtu kníh a filmov. Často ide o bratstvá (členovia sa označujú ako bratia), tiež (aspoň podľa konšpiračných teórií) vykonávajú tajné, verejnosti neprístupné symbolické rituály. 

História tajných spoločností je dlhá, siaha až do antiky), v stredoveku začali konšpiračné teórie s nimi operujúce a tajné spoločnosti boli prenasledované (napríklad v Poľsku sú dodnes zakázané). 

Mnoho tajných spoločností vzniká medzi študentami, najmä v americkom prostredí, napríklad Skull and Bones - tajná spoločnosť smotánky na univerzite v Yale.

Tajné spoločnosti môžu mať rôzny účel:
* charitatívny
* politický
* sprisahanecký
* mystický

Niektoré tajné spoločnosti vznikajú aj z recesie. 

Najznámejšie sú napríklad:
*Slobodomurári
*Ilumináti

## Zdroj

## Literatúra
* Alleau, René: *Tajné společnosti. Jejich vznik a osudy*, Malvern; 2006
* Barrett, David V,: *Tajné spolky*, Metafora; 2010
* Benson, Michael: *Tajné spoločnosti*, IKAR; 2007
* Signier, Thomazo: *Tajné spoločnosti*, Fortuna Libri; 2007
* Sora, Steven: *Tajné spolky americkej elity*, Remedium; 2006
* Streeter, Michael: *Tajné a přísně tajné*, Nakladatelství Universum; 2010

 

Kategória:Spoločnosť
Vrchní, prchni!

***Vrchní, prchni!*** je česko-slovenská filmová komédia režiséra Ladislava Smoljaka, natočená v roku 1980 podľa scenára Zdeňka Svěráka.

## Dej

Kníhkupca Dalibora Vránu (Josef Abrhám) si jedného dňa v pohostinstve spletú s vrchným čašníkom. Z dôvodu zlej finančnej situácie v rodine využije Dalibor príležitosť a stáva sa z neho falošný vrchný. Z času na čas si oblečie smoking, príde do reštaurácie, zinkasuje niekoľko hostí a vzápätí sa vytratí. Doma sa vydáva za úspešného barového huslistu. Skutoční vrchní sa dohodnú a usporiadajú na neho "lov" –  falošný vrchný im však utečie a zinkasuje všetkých kúpeľných hostí. Nakoniec doplatí na vtieravého suseda, pána Pařízka (Zdeněk Svěrák), ktorý v ňom spozná podobu s falošným vrchným. Vrána je políciou chytený v kníhkupectve a usvedčený podľa svojho podpisu na potvrdenkách.

*Námet: Zdeněk Svěrák
*Scenár: Zdeněk Svěrák
*Hudba: Jaroslav Uhlíř
*Kamera: Ivan Šlapeta
*Réžia: Ladislav Smoljak
*Ďalšie údaje: farebný, 85 min, komédia
*Výroba: ČSSR, Filmové štúdio Barrandov, 1980

## Obsadenie
thumb|Josef Abrhám
* Josef Abrhám – Dalibor Vrána
* Libuše Šafránková – Vránová
* Zdeněk Svěrák – Pařízek
* Daniela Bakerová – Pařízková
* Dagmar Patrasová – Manuela
* Eliška Balzerová – Věra
* Jiří Kodet – Vyskočil
* Karel Augusta – bratranec Ludva
* Bedřich Prokoš – otec inžiniera
* Jiří Hálek – Přikryl
* Zuzana Fišerová – Douchová
* Jana Březinová – spolužiačka na zraze
* Gabriela Wilhelmová – matka novopečeného inžiniera
* Jaroslava Kretschmerová – rola neurčená
* Ladislav Trojan – rola neurčená
* Miroslav Vladyka – novopečený inžinier
* Ladislav Smoljak – vodič psieho záprahu
* Milada Ježková – pani so žalúdočným likérom a praclíkmi
* Jan Hraběta – vrchný na svadbe v Ústí
* Pavel Vondruška – kapelník pri vystúpení "Sen lásky"
* Ilja Racek – opilec v motoreste U 4 kamenů
* Jiří Lír – rozčúlený hosť v reštaurácii "žaludeční likér a za 30 korun preclíky"
* Jaroslav Weigel – vrchný v reštaurácii "žaludeční likér a za 30 korun preclíky"

## Externé odkazy
* 
* 
* Film na kinobox.cz

## Zdroj
* 

Kategória:České filmové komédie
Kategória:Česko-slovenské filmové komédie
Kategória:Filmy z 1980
Kategória:Filmy podľa názvu
OpenOffice.org Impress

**OpenOffice.org Impress** je open source nástroj na tvorbu prezentácií z kancelárskeho balíka OpenOffice.org. Ide o bezplatnú alternatívu k Microsoft PowerPoint z balíka Microsoft Office. Svoje dokumenty ukladá do formátu OpenDocument, ale dokáže tiež pracovať s formátom `.ppt` Microsoft PowerPoint a mnohými inými.

## Externé odkazy
* Domovská stránka OpenOffice.org Impress
*  voľné šablóny prezentácií 
* OpenOffice.org Impress šablóny

Kategória:OpenOffice.org
Kategória:Slobodný softvér
Ázijská hádzanárska federácia

**Ázijská hádzanárska federácia** (, skr. **AHF**) je medzinárodná strešná organizácia pre ázijskú hádzanú a plážovú hádzanú. Federácia bola založená v roku 1976 a združuje 44 národných hádzanárskych federácií. Sídli v Kuvajt City, v Kuvajte, a jej prezidentom je šejk Ahmed Al-Fahad Al-Sabah z Kuvajtu. AHF je jednou zo šiestich členských konfederácií Medzinárodnej hádzanárskej federácie (IHF).

## Dejiny
S myšlienkou vytvorenia hádzanárskej štruktúry v Ázii prišiel šejk Ahmed Al-Fahad Al-Sabah (vtedajší kuvajtský šéf športovej delegácie) v roku 1974 v Teheráne počas organizovania Ázijských hier 1974. O 2 roky neskôr26. januára 1976sa konalo stretnutie zástupcov 14 hádzanárskych federácií za účelom vytvorenia ázijskej kontinentálnej organizácie. V roku 1977 organizovala AHF svoje prvé podujatieMajstrovstvá Ázie v hádzanej.
 
;Prezidenti AHF
*  Fahad Al-Ahmed Al-Jaber Al-Sabah (19741990)
*  Ahmed Al-Fahad Al-Ahmed Al-Sabah (1991súčasnosť)

## Členské federácie

## Podujatia
### Národné tímy
* Majstrovstvá Ázie
* Ázijské hry
* Majstrovstvá Ázie juniorov (U20 mužov, U19 žien) 
* Majstrovstvá Ázie kadetov (U18 mužov, U17 žien)
* Plážové majstrovstvá Ázie
* Plážová hádzaná na Ázijských plážových hrách

### Kluby
* Ázijská liga klubov 

## Referencie

## Pozri aj
* Medzinárodná hádzanárska federácia

## Externé odkazy
* Oficiálna stránka Ázijskej hádzanárskej federácie 
* AHF na stránke Medzinárodnej hádzanárskej federácie  

Hádzaná
Kategória:Medzinárodné hádzanárske organizácie
Kategória:Organizácie založené v 1976